Document ID: 31994R3240

ΚΑΝΟΝΙΣΜΟΣ (ΕΚ) αριθ. 3240/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για παράταση ισχύος του κανονισμού (ΕΟΚ) αριθ. 3879/90 για τις λεπτομέρειες εφαρμογής του καθεστώτος εισαγωγής των προϊόντων που υπάγονται στους κωδικούς ΣΟ 0714 10 10, 0714 10 91 και 0714 10 99 καταγωγής Ταϊλάνδης και εξάγονται από τη χώρα αυτή κατά τα έτη 1991, 1992, 1993 και 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 για το καθεστώς εισαγωγής που εφαρμόζεται σε ορισμένα προϊόντα που υπάγονται στους κωδικούς ΣΟ 0714 10 και 0714 90 που κατάγονται από ορισμένες τρίτες χώρες (1), όπως τροποποιήθηκε τελευταία από τον κανονισμό (ΕΚ) αριθ. 3191/94 (2), και ιδίως το άρθρο 2,
Εκτιμώντας:
ότι, με την απόφαση 90/637/ΕΟΚ (3), το Συμβούλιο έχει εγκρίνει την ανανέωση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης όσον αφορά την παραγωγή, την εμπορία και τις συναλλαγές μανιόκαά έως το τέλος του 1994- ότι σε περίπτωη απουσίας καταγγελίας της συμφωνίας τουλάχιστον εξ ενός των συμβαλλομένων μερών πριν από την απατούμενη προθεσμία, η συμφωνία θεωρείται ότι ανανεώνεται αυτομάτως από την 1η Ιανουαρίου 1995-
ότι η αρχή της ανανέωσης αυτής έχει περιληφθεί στη συμφωνία που κατέληξαν οι πολυμερείς εμπορικές διαπραγματεύσεις που έγιναν στο πλαίσιο του Γύρου της Ουρουγουάης, με ορισμένες διευθετήσεις- ότι εντούτοις, η έναρξη ισχύος του γεωργικού μέρους της εν λόγω συμφωνίας προβλέπεται στην Κοινότητα από την 1η Ιουλίου 1995-
ότι, έχοντας υπόψη την κατάσταση αυτή, πρέπει να μη διακοπούν οι εμπορικές συναλλαγές για τα εν λόγω προϊόντα κατά το πρώτο εξάμηνο του 1995-
ότι πρέπει, συνεπώς, να παραταθεί, για το πρώτο εξάμηνο του 1995, η διάρκεια ισχύος του κανονισμού (ΕΟΚ) αριθ. 3879/90 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1509/91 (5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι διατάξεις του κανονισμού (ΕΟΚ) αριθ. 3879/90 παραμένουν σε εφαρμογή για τα προϊόντα που υπάγονται στους κωδικούς ΣΟ 0714 10 10, 0714 10 91 και 0714 10 99 που κατάγονται από την Ταϊλάνδη και εξάγονται από τη χώρα αυτή προς την Ευρωπαϊκή Ένωση κατά την περίοδο από 1ης Ιανουαρίου έως 30 Ιουνίου 1995.
2. Τα πιστοποιητικά για την εξαγωγή που εκδίδονται από την 1η Ιανουαρίου ως τις 30 Ιουνίου 1995 ισχύουν 120 ημέρες από την ημερομηνία της εκδόσεώς τους.
Άρθρο 2
Ο παρών κανονισμός αρχίζει να ισχύει από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 3
17
18